ועדת הכספים, כנסת 25, פרוטוקול מספר 334, 2024-02-22 00:00

משה גפני: בוקר טוב

משה גפני:  אני מתכבד לפתוח את ישיבת וועדת הכספים

משה גפני:  אנחנו מתחילים בהקראת תקנות מס רכוש וקרן פיצויים, (שיעור ההפרשה לקרן פיצויים) (הוראת שעה) תשפ"ד 2024

משה גפני:  בבקשה, מי מציג את התקנות?     

תמר לוי בונה: תמר לוי בונה, אגף תקביצים באוצר

תמר לוי בונה:  אחרי זה חברינו מרשות המיסים להתייחסויות נוספות

תמר לוי בונה:       בעשורים האחרונים המדינה מפרישה מידי שנה כ-25% ממס הרכישה על נדל"ן וקרקע לקרן מס רכוש, שנועדה לפצות תושבים על נזקים ישירים ועקיפים שנגרמים כתוצאה מפעולות איבה או מלחמה

תמר לוי בונה:  ההפרשה הזו נועדה לכך שלא בשנה אחת כל הנטל התקציבי יוטל על השנה הזו, אלא כל שנה וכל דור ישתתף בהפרשה הזו, כדי שביום פקודה יהיה כסף זמין לפצות את התושבים

תמר לוי בונה:      לקרן מס רכוש עד ערב המלחמה הופרשו לאורך השנים כ-18 מיליארד שקלים ובאופן מידי התחילו גם התשלומים לתושבים

תמר לוי בונה:  עד כה, יצאו מה-18 שכבר הופרשו ערב המלחמה, 11 מיליארד שקלים

תמר לוי בונה:  הערכה לסוף שנה היא שיצאו 23 מיליארד שקלים, גם לפיצויים ישירים וגם לפיצויים עקיפים

תמר לוי בונה:  כדי להמשיך לשלם דרך הקרן אנחנו מבקשים להגדיל השנה את השיעור של ההפרשה ל-80%, זה אומר לכסות, וגם טיפה יותר, את ההוצאות של השנה

תמר לוי בונה:       אנחנו מבקשים לשלם את הכל למס הרכישה לקרן בשנת 25', כדי שלא תתחיל את השנים על 0

תמר לוי בונה:  אנחנו מעריכים שבשנה הבאה אכן יתמעטו התשלומים, אבל עדיין לא היינו רוצים שהקרן תתחיל את הצבירה על 0

תמר לוי בונה:  ולכן, כיוון ששנת 25' היא עדיין שנת מלחמה, או שיהיו בתרחיש הנוכחי שהונח בתקציב עוד - - - של תשלומים

תמר לוי בונה:  חשבנו למלא אותה ואחרי זה תימשך ההפרשה לאורך השנים של 25% שיצטבר שם באופן מדורג

תמר לוי בונה:      זה לא בדיוק משפיע על הגרעון, כי אם זה לא יצא מצד הקרן, זה יצטרך לצאת מתקציב המדינה

תמר לוי בונה:  כך או כך מחויבים לתשלומים האלה, אבל בזה יש משהו יותר נכון מתודולוגית, כלומר שנעשה את ההפרשה כל שנה ושזה מעוגן בקרן הזאת

ולדימיר בליאק: מה היקף הגבייה של מס רכישה?     

תמר לוי בונה: זה תלוי בכל מיני תחזיות, כי זה גם תלוי בכמה רכישות יהיו

תמר לוי בונה:  הערכה היא שזה יהיה כ-6 מיליארד שקלים

ולדימיר בליאק: מה זה למלא אותה? כמה הסכום?     

תמר לוי בונה: אם אתם תאשרו את הצו שמונח, אז השנה היא תתאפס

תמר לוי בונה:  אולי יישאר קצת עודף, ואז הבקשה היא - - -      

ולדימיר בליאק: אז עד סוף השנה זה 22 מיליארד שקל לאוצר - - -      

תמר לוי בונה: ההגדלה שאנחנו מבקשים השנה תביא את זה לאזור ה-23 מיליארד שקל, שזה כמעט אמור לאפס את הקרן השנה, ואז אנחנו מבקשים להוסיף לשם עוד 6 מיליארד שקלים לשנה הבאה, כדי שיהיו שם לפתיחת שנה

תמר לוי בונה:  אחרי זה כל שנה תהיה הפרשה, כדי שיתמלא

ולדימיר בליאק: בשנים הרגילות יש איזשהו ייעוד מסוים לכספי מס רכישה או שלא? או שזה חלק אינטגרלי מהתקציב?     

תמר לוי בונה: זה חלק מהכנסות המדינה

ולדימיר בליאק: בעצם אין משהו מיוחד לגבי זה, זה לא הולך לקרן מסוימת?      

תמר לוי בונה: לא

תמר לוי בונה:  בשנה רגילה, אדוני, 75% הולכים להכנסות המדינה, לצמצום הגרעון והיתר מופרש לקרן

תמר לוי בונה:  זה גדל שנה אחרי שנה, הגענו למצב ערב המלחמה שיש שם 18 מיליארד שקלים - - -      

ולדימיר בליאק: אז מן הסתם יש השפעה על מצב שוק הדיור משפיע - - -          

אחמד טיבי: היה לנו מצב כזה בשנים האחרונות, של 22 מיליארד שקל - - -  מה היה לנו?     

תמר לוי בונה: היקפים חריגים מאוד

משה סולומון: מה ההיקף הממוצע?     

תמר לוי בונה: זה לא הגיע אף פעם להיקפים כאלה, אני לא רוצה כי אנשי מס רכוש לא נמצאים פה, אבל אם אני אומרת נכון זה היה מיליארדים בודדים - - -      

אליהו (אלי) רביבו: משה, נבין עד כמה זה חריג

אליהו (אלי) רביבו:  בתחילת המהלך, כשהם הגישו 4 מיליארד, אמרו יש סכום מטורף של 17-18 מיליארד, והוא לא יכול להיגמר

אליהו (אלי) רביבו:  תבין עד כמה זה לא עמד באף תחזית

תמר לוי בונה: אני לא יודעת על מה אתה מדבר, אבל בשנת 23' הוא באמת לא נגמר

אליהו (אלי) רביבו: נכון, אבל אני רק מחזק את התחשיב ואת הגישה שאומרת שזה חריג מאוד בכל קנה מידה

אליהו (אלי) רביבו:  לא היה מישהו שהאמין ש-18 מיליארד שהיו צבורים יכולים להיגמר

משה סולומון: אז הבקשה היא לייצר איזשהו סכום מסוים לשנת 25'?     

תמר לוי בונה: לא, גם לשנת 24'

אחמד טיבי: ל-24' אנחנו צריכים להשלים ל-22 מיליארד שקל

תמר לוי בונה: אנחנו ניקח 23  בערך, אתה לא יודע בדיוק כמה זה יצא

תמר לוי בונה:  אנחנו מבקשים - - -      

משה סולומון: השלמה מ-11 ל-23?     

תמר לוי בונה: עד היום שולמו 11 מיליארד שקלים, ההערכה היא שזה יצא 22-23 עד סוף שנה

תמר לוי בונה:  אנחנו מבקשים שניתן יהיה - - - התיקון שביקשנו מכם הוא לאפשר תשלומים לקרן עד 23

תמר לוי בונה:  אגב, אם יהיה יותר זה פשוט ירד מהתקציב, זה לא שמישהו יחסך ממנו

משה סולומון: זה נוסף על ה-11 או מתוך ה-11?     

תמר לוי בונה: לא, כולל ה-11

תמר לוי בונה:  בשנה הבאה למלא את הקרן ולהעמיד בה 6 מיליארד שקלים בערך, תלוי כמה המס יהיה

אחמד טיבי: כמה שנים עד שיהיה 18 מיליארד?      

אליהו (אלי) רביבו: אם לא יהיה שימוש 3 שנים

תמר לוי בונה: לכאורה זה שולם במבצע הקודם

תמר לוי בונה:  זה גם משלמים שם לפעמים על נזקי בצורת בהתאם לכל מיני דברים

אחמד טיבי: בדר"כ ה-25% כמה כסף זה בשנה?     

תמר לוי בונה: אחד וחצי - - - אבל כן גם ירד ממנו לאורך השנים

אחמד טיבי: זה 10 שנים, יותר אפילו

אליהו (אלי) רביבו: עצם העובדה שעוד מעט הזכאות לגמלת האבטלה הולכת להסתיים

אליהו (אלי) רביבו:  אנחנו אמורים לראות אותו במספרים שהולכים להשתנות כתוצאה מכך שתהיה פחות תצרוכת, פחות בקשה לפיצויים, יותר עידוד צמיחה

תמר לוי בונה: אני לא חושבת שזה אמור להשפיע על התשלומים כאן

אליהו (אלי) רביבו: אם יהיו פחות אנשים שמקבלים גמלת אבטלה, תהיה יותר עבודה וצמיחה ופחות דרישה לפיצויים

תמר לוי בונה: בסוף, עיקר הפיצויים שמשולמים היום הם לרוב על נזק ישיר, שזה לא קשור - - -      

אחמד טיבי: זה לא קשור לאבטלה

אליהו (אלי) רביבו: לא נכון, זה לא רק ישיר

תמר לוי בונה: זה לא רק, הוא צודק - - -      

אליהו (אלי) רביבו: כי כשכעסק לא עובד - - - הוא נכלל במתווה פיצויים

אליהו (אלי) רביבו:  הרבה מהעסקים לא עובדים, כי אין עובדים

אליהו (אלי) רביבו:  חלק מהסברות של אגף התקציבים הוא זה שחלק מדרושי העבודה לא ממהרים להיקלט, מכיוון שהם עדיין מקבלים גמלה

אליהו (אלי) רביבו:  ברגע שהם לא יקבלו גמלה, הם ירוצו להתקבל לעבודות שכרגע הם מסרבים

אליהו (אלי) רביבו:       ברגע כזה תהיה יותר תעסוקה במשק ויהיו פחות מקורות שיבקשו פיצויים

אליהו (אלי) רביבו:  לכן הנחתי שזה אמור להשפיע על היקף מתן הפיצויים

אירנה פלקוביץ: לא, אנסה להתייחס

אירנה פלקוביץ:  אין פה מישהו שהיה מעורב בהערכה של 23 מיליארד, אבל אני מניחה שזה לוקח בחשבון את תרחיש העסקים של - - - זה מניח שיהיה - - -      

אליהו (אלי) רביבו: זאת הייתה השאלה שלי, אם המודל הזה כבר מגלם בתוכו - - -      

אירנה פלקוביץ: אני מניחה שכן

אירנה פלקוביץ:  אני לא רוצה להטעות כי לא הייתי מעורבת

אירנה פלקוביץ:  ממה שאני מכירה באופן כללי מהתרחישים שלנו, זה נלקח בחשבון

אירנה פלקוביץ:  שוב, נבדוק את זה ונקבל תשובה

משה גפני: יש שאלות?     

ולדימיר בליאק: אני רוצה להתייחס לשלושה דברים, קודם כל אני רוצה לנצל את זה שאגף התקציבים כאן ולהזכיר שעדיין לא קיבלנו מענה לחובות אבודים - - -      

משה גפני: אתמול דיברתי עם שי אהרונוביץ'

משה גפני:  הוא היה אמור לתת תשובה, הוא אומר שזה כן התקדם

משה גפני:  אראה במשך היום - - -      

ולדימיר בליאק: אנחנו נראה שההליך התקדם כשזה יגיע לכאן

ולדימיר בליאק:  אני לא רואה שזה מתקדם

ולדימיר בליאק:       הדבר השני, אתה זוכר שההעברה התקציבית האחרונה שאישרנו, שאמרו לנו שזה דחוף לפני אישור התקציב? אז ביקשנו גם להוסיף את הסכום שמיועד לחלף השכר לחטופים, אז אם אפשר לקדם את זה ולא להמתין לאישור התקציב, אשמח

ולדימיר בליאק:       הדבר השלישי, אנחנו מדברים על קרן מס רכוש, אני עדיין מקבל הרבה תלונות מבעלי עסקים שקיבלו מקדמות ושלא קיבלו מקדמות, הם לא מקבלים מענה

ולדימיר בליאק:  אני יודע שאנחנו בלו"ז לחוץ, אבל אם יש אפשרות להוסיף דיון מעקב קצר ולקבל מענה מרשות המיסים לתלונות, אשמח

תמר לוי בונה: צריך את אנשי מס רכוש עצמם

ינון אזולאי: זה לא רק מס רכוש, הוא מדבר גם בכלל על הפיצויים של רשות המיסים - - -     

תמר לוי בונה: זה הכל יוצא מקרן מס רכוש

ולדימיר בליאק: אני חושב שאנחנו צריכים לעשות דיון מעקב כמו שעשינו בפעמים הקודמות, כי התלונות לא מפסיקות

ינון אזולאי: לגבי הקרן, בעצם חלקה ממומנת ממס רכישה, נכון? לקחתם בחשבון שרואים שאין כמעט רכישות, מה יהיה שנה הבאה בגלל המצב של הבנייה? איך אתם חושבים להגיע לסכומים כאלה?     

תמר לוי בונה: זה מבוסס על תחזית ההכנסות מנדל"ן - - -      

ינון אזולאי: אין כרגע - - - ממה שאנחנו רואים ושומעים, התחזית ממש קשה

תמר לוי בונה: אירנה עשתה את התחזית

אירנה פלקוביץ: האומדן של 6 מיליארד של מס רכישה - - -      

משה גפני: מה ההערכה שלכם לגבי 2025?     

אירנה פלקוביץ: ל-24' אי אפשר לתת אומדן יותר טוב כרגע מאשר להניח שזה יהיה באותם סדרי גודל של 6 מיליארד

משה גפני: וב-25?     

אירנה פלקוביץ: שוב, ההנחה שזה יהיה בסדרי גודל דומים של 6 מיליארד

ינון אזולאי: 6 מיליארד ב-24' ו-6 מיליארד ב-25'

אירנה פלקוביץ: הנחה שמרנית שמניחה גם תרחיש - - -      

ינון אזולאי: כמה היה ב-23'?     

אירנה פלקוביץ: כמעט 8 וחצי

ינון אזולאי: וב-22'?     

אירנה פלקוביץ: 22' ו-21' אלו שנים מאוד חריגות - - -      

ינון אזולאי: בגלל שלפני היה גם 5% וגם שהעלנו את זה והייתה קפיצה - - -     

אירנה פלקוביץ: וגם היו שנים חריגות - - -      

ינון אזולאי: אז נדבר על שנת 23'

ינון אזולאי:  מדובר על 8 וחצי מיליארד?      

אירנה פלקוביץ: נכון

אירנה פלקוביץ:  וכמובן שרבעון אחרון היה פחות טוב

ינון אזולאי: דווקא בגלל זה אני חושב שהיא לא מספיק שמרנית

ינון אזולאי:  תסתכלי מה הירידה גם ברכישות

ינון אזולאי:  יש ירידה של עשרות אחוזים ואני חושב שאפילו 40% פחות ברכישות

תמר לוי בונה: חישבנו את זה כך שגם אם תהיה גביה של 5

תמר לוי בונה: 5, אתה עדיין מתאזן

תמר לוי בונה:  אבל אנחנו מעריכים שיהיה 6 - - -      

ינון אזולאי: אבל לא בטוח שנגיע ל-5

ינון אזולאי: 5, זה מה שאני אומר

ינון אזולאי:  רוב הסיכויים שלא נגיע לשם, כי אם את מסתכלת על 23' ורואה את המצב כרגע חודשיים בערך לאחר תחילת שנה, אנחנו לא רואים צפי

ינון אזולאי:  אין עובדים שמביאים לבנייה, אנחנו יודעים שעדיין אין וודאות בשוק המשכנתאות עם הריבית שעדיין גבוהה, כל זה ביחד אני חושב - - -      

אירנה פלקוביץ: נכון שיש ירידה משמעותית בבנייה, בוודאי שזה אמור להשפיע, אבל בטווח יותר רחוק ופחות ב-24', אולי ישפיע ב-25'

אירנה פלקוביץ:       כרגע התחזית היא מאוד שמרנית, הסתכלתי כל ההתרחשות במהלך 23'

אירנה פלקוביץ:  אציין שבינואר 24' קיבלנו 690 מיליון במס רכישה - - - יש פה קצת זליגה מהרבעון האחרון של 23' שנפגע בעקבות המלחמה

אירנה פלקוביץ:  גם לפברואר ההערכה בינתיים יחסית גסה, שנגיע לסדרי גודל של 600 מיליון, למרות שזה חודש יחסית קצר, יש לנו גם חודשי חגים שהם יותר קצרים

אירנה פלקוביץ:       שוב, בתרחיש כמו היום, אם אין החמרה או הטבה משמעותית, אנחנו אמורים להיות בסדרי גודל של 6 מיליארד

אירנה פלקוביץ:  כל מה שנאמר נלקח בחשבון וזה עדיין שמרני

חנוך דב מילביצקי: קשה לי מאוד עם ההנחה הזו שלא יודעים אם צפויה הרעה משמעותית או לא

חנוך דב מילביצקי:  האירוע בצפון הוא אירוע מורכב והוא לא יעלם

חנוך דב מילביצקי:  אני חושב שאתם חייבים להתייחס אליו

חנוך דב מילביצקי:  אם לא תעשו את זה עכשיו, אז כשאנחנו נצטרך להתייחס זה יהיה ביותר דרמטיות ואנחנו נצטרך להכביד את הנטל בלי להיערך לזה מוקדם

חנוך דב מילביצקי:       לכן אני חושב שהתחזיות שנעשות על בסיס המצב הקיים - - - זה גם היה כתוב בתוכנית המאזנת, שלקראת הרבעון הזה הכל נעלם, לא

חנוך דב מילביצקי:  אנחנו עומדים בפני אירוע משמעותי בצפון ואנחנו חייבים להיערך לזה

חנוך דב מילביצקי:      הנושא השני הוא נושא החטופים

חנוך דב מילביצקי:  היה פה אבא השבוע שאמר שבגלל שההורים גרושים ויש עניין עם בני הזוג שלהם הם מקבלים מעט מאוד כסף, במקום לקבל 9,000 ש"ח הם מקבלים 6,000 ש"ח בערך

חנוך דב מילביצקי:       בכל מקרה, אנחנו נשמח לקבל הבנה

חנוך דב מילביצקי:  צריך לבדוק כמה אנשים במצב הזה

חנוך דב מילביצקי:  לדעתי מדינת ישראל לא צריכה לקחת בחישוב את החברים והחברות ולתת להם, בטח להורים שבמאבק כדי שלא יצטרכו לדאוג מהאירוע הזה

חנוך דב מילביצקי:  לכן, אם יש בעיה של חקיקה או בעיה שאי אפשר לעשות את זה, תגידו לנו ונעשה מה שצריך

ולדימיר בליאק: ארצה לעדכן שיש הצעת חוק של מיכל שמטפלת בזה

ולדימיר בליאק:  אנחנו בתהליך מתקדם בוועדה של אייכלר

ולדימיר בליאק:  זה אמור להיות בשבועות הקרובים

משה גפני: עבר טרום?     

ולדימיר בליאק: יש שם תהליך יותר מורכב - - -  אנחנו גם מדברים על להרחיב את המעגל הראשון - - -     

חנוך דב מילביצקי: כרגע הורה כמו שהיה פה, שכל היום עסוק בלהחזיר את הבן שלו מקבל 6,000 ש"ח לחודש בגלל חישוב בת זוג, זה לא בסדר

חנוך דב מילביצקי:  אם יש כאלו אנשים, תגידו לנו כמה יש ומה צריך לעשות כדי שהם לא יקבלו 6,000 ש"ח בחודש, אלא את מה שמגיע להם

חנוך דב מילביצקי:  מתי נוכל לקבל תשובה?     

תמר לוי בונה: רשמתי בפניי

תמר לוי בונה:  זה לא קשור למה שנידון פה עכשיו, נבדוק

משה גפני: הבנתי מאייכלר שזה בתהליך מקדם

חנוך דב מילביצקי: זה יכול לקחת גם עוד חודשיים

משה גפני: תוכלי לתת לנו תשובה?     

תמר לוי בונה: אבדוק

משה גפני: טוב

משה גפני:  תקריאו בבקשה את התקנות

רודין נפסון: מתוקף סמכותי לפי סעיפים 2(א) ו-65 לחוק מס רכוש וקרן פיצויים, התשכ"א-1961, ובאישור וועדת הכספים של הכנסת אני מתקין תקנות אלה

משה גפני: מי בעד אישור התקנות שירים יד

משה גפני:  מי נגד? מי נמנע?      הצבעה      אושרו         התקנות אושרו

משה גפני:  תודה רבה, הפסקה 5 דקות עד שאנחנו מתחילים לדון בתקציב כפי שקבענו ב-10:30